OpenLLM-France/wikimedia huggingface dataset:
# Argazki-zuzendari

Argazki-zuzendaria film batean, telebista-ekoizpen batean edo zuzeneko beste akzio-obra batean lan egiten duten kamera-burua eta argiztapen-ekipoen burua da, eta irudiarekin lotutako erabaki artistiko eta teknikoak hartzeaz arduratzen da. Eremu honen azterketa eta praktika zinematografia bezala ezagutzen da.
Zinemako, telebistako eta bideoko arlo-buruetako bat da argazki-zuzendaria. Lan hori egiteko, argiztapenari, optikari, enkoadraketari eta konposizioari, egiturei eta abarri buruzko erabakiak hartuko ditu, obraren irudiaren sorkuntza artistikoan laguntzeko. Argazki-zuzendaritzaren kontzeptua produkzio zinematografikoak, telebista-ekoizpenak eta bideo-ekoizpenak eszenaratzeko irudien sorkuntza artistikoari dagokio, normalean filmak eta telebista-serieak egiteko, baita publizitate-lanak, dokumentalak eta film industrialak egiteko ere.
Argazki-zuzendariaren figura oso garrantzitsua da; izan ere, filmaketaren barruan lan egiteaz gain, postprodukzioan ere funtsezko rola betetzen du. Erabaki zuzenak hartu behar ditu filmak estetika bereizgarri bat har dezan. Horretarako, komunikazio ona izan behar du zuzendariarekin, islatu nahi duena zehatz-mehatz transmititu ahal izateko. Era berean, harreman ona izan behar du zuzendari artistikoarekin, filmatuko dituen elementu eszenografikoak filmaren estetikarekin bat etor daitezen.
Telebistan, ohikoena da argazki-zuzendaritzaz arduratzen denak estudioaren barruan lan egitea, baina kanpoan ere egin dezake.

## Kanpo estekak

* Datuak: Q222344
* Multimedia: Cinematographers / Q222344
# Gaffer (zinema-teknikaria)

Zinema industrian gafferra edo argiztapen-teknikari nagusia elektrizitate saileko burua da, produkzio baten argiztapenaren exekuzioaz (eta batzuetan diseinuaz) arduratzen dena. Britainiar ingelesez gaffer Ingalaterrako antzokian argiak moldatzen zituzten pertsonak deskribatzeko erabiltzen zen terminoa, erabiltzen zuten "gaff"-arekin, muturrean kako bat zuen makila.
Eskarmentua duten gafferrek argiztapen-lan osoa koordinatu dezakete, argazkilaritzarako eguneko ordu eta baldintzarik onenaren berri eman eta sorgailu elektrikoak, argiak, kableak eta eskulana bezalako baliabide anitz kudeatu ditzakete. Gafferrak arduratzen dira argiak edo leihoak jartzeko gelaren (plastikozko estaldura) kolore egokia ezagutzeaz, hainbat efektu lortzeko, hala nola, eguerdia ilunabar eder bihurtzeko. Metro batean argien distira, erortzen den hegazkin baten barruan argiaren mugimendua edo gauetik egunerako trantsizioa birsortu dezakete.
Gafferrak normalean Argazki zuzendariaren edo, telebistan, Argiztapen zuzendariaren menpe dago. Dagokion zuzendariak arduratzen da argiztapenaren diseinu orokorraz, baina hark askatasuna eman diezaioke gai hauetan, bere lan-harremanaren arabera.

## jatorria

Gafferren jatorri zehatza ez dago argi. Hala ere, hipotesi batzuk daude:
Hasierako zinema-estudioek "eguzki-argia" besterik ez zuten, eta estudioko eraikinen teilatuan panelak zituzten, "gaff" luzeek lurretik bultza zitezkeenak, behar zen eguzki-argia irekitzeko zutoinak. Lurra etengabe mugitzen ari denez, plano bakoitzaren ondoren panel hauek berrorientatu behar ziren (" gaffed "). Argiztapen-tresna elektrikoak ekipamendu estandar bihurtu zirenean, argiztapen-operadoreak argiketari edo elektrikari gisa ezagutzen ziren, eta argiztapen-teknikari zaharragoak eta esperientziadunagoak gaffers bezala ezagutzen ziren.
Beste hipotesi bat: lehen filmek argi naturala erabiltzen zuten gehienbat, eta eszenarioek karpa handien arropekin kontrolatzen zuten gaff izeneko makil luzeak erabiliz (gaff bat itsasontzian muturrean kako bat duen makila da, sareak ekartzen laguntzeko. edo arrain handiak ontziratzeko).
# Tariq ibn Ziyad

Tariq ibn Ziyad edo Tarik ibn Zijad (arabieraz: طارق بن زياد‎, c. 670 - Damasko, 722) militar musulmana izan zen, Al-Walid I.aren esanetan, Iberiar penintsularen konkista hasi zena. Musa ibn Nusairrek Tangerreko wali izendatu zuen.
711ko apirilaren 27an Tarifan lehorreratu zen. Bisigodoek haren aurka egin arren, Guadaleteko guduan garaipena lortu zuen. Hilabete hartan, jada Toledon zen. Gero, Musarekin batera, penintsula osoa konkistatu zuten.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 15 or..
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* Datuak: Q230497
* Multimedia: Tariq ibn Ziyad / Q230497
# Zarpiatu

Zarpiatua hormaren gainazala berdintzeko ematen den mortero geruza da. Kanpoko edo barneko hormak zarpiatzen dira, beste geruzak (luzitua, emokadura...) edo akabera eman aurretik. Akabera jarraitua da eta hormen, trenkaden, holtzen eta sabaien gainazalen itxura eta ezaugarriak hobetzea du helburu.
Geruza honen iragazkortasuna morteroaren araberakoa da: zementuzko zarpiatuak nahiko iragazgaitzak dira ur-lurrunarekiko; karezkoak (kareorea), berriz, iragazkorrak; eta bien arteko nahasketak iragazkorrak bakoitzaren proportzioaren arabera.
Laukaiz edo paletaz ezartzen da horman.

## Ikus, gainera

* Kare-esnea
* Emokadura
* Luzitua

## Erreferentziak

* ↑ «Zarpiatu». Euskaltzaindiaren Hiztegia. (Noiz kontsultatua: 2024-11-23.)

## Kanpo estekak

* Datuak: Q3776631
# Aita Santuaren hutsezintasun

    Artikulu hau dogma katolikoari buruzkoa da; beste esanahietarako, ikus «hutsezintasun».
Erromatar Eliza Katolikoaren teologiaren arabera, Aita Santuaren hutsezintasuna dogma bat da: horren bitartez, Aita Santuak fede eta moralei buruzko gaietan «Aita Santuaren definizio solemne» edo adierazpen ex cathedra mailako erabaki dogmatikoa iragartzen duenean, ezin du hutsik egin. Erabakia fede-egia bilakatzen du, baldintzarik gabeko esanekotasun eragiten duena eta bat ere aurkakotasunik onartzen ez duena.
Vatikanoko I. kontzilioak 1870ean ezarri zuen fede-dogma hori, Pio IX.ak aldarrikaturiko Pastor Æternus konstituzioaren bitartez. Harrezkero, Eliza Katolikoak dogma bakarra baino ez du promulgatu, 1950eko azaroaren 1ean Pio XII.ak Andre Mariaren Jasokundearena hain zuzen ere (hala ere, apezpikuei kontsultak egin zizkien).

## Erreferentziak

* ↑ (Gaztelaniaz) Giussani, Luigi. (2004). Por qué la Iglesia: Curso básico de Cristianismo. 3 Encuentro, 224-226 or. ISBN 9788474907186..
* ↑ (Frantsesez) Conzemius, V.. (1971). «Pourquoi l'autorité pontificale a-t-elle été définie précisément en 1870 ?» Concilium (64).

## Kanpo estekak

* Datuak: Q275016
* Multimedia: Papal infallibility / Q275016
# Hypoxylon rubiginosum

Hypoxylon rubiginosum Xylariaceae familiako onddo espezie bat da. Ez da jangarria.

## Deskribapena

Karpoforoa: Erresupinatua, zarakar formakoa, zabalagoa edo txikiagoa. Kolorea: gorri-burdintsu koloretik okre-arrexkara doan kolorekoa, beltzaxka amaieran, eta peritezioetako ostiolo azaleratuek markatuta gainazala.

## Jangarritasuna

Ez da jangarria.

### Nahasketa arriskua

Espeziearen poliformismoa dela eta, azterketa mikroskopikoa egin behar da sailkapen egokia egiteko.

## Sasoia eta lekua

Hostozabalen gainean urte osoan. Ez da oso ohikoa.

### Banaketa eremua

Mundu osoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 815 or. ISBN 84-404-0530-8..

## Kanpo estekak

* Datuak: Q2604190
* Multimedia: Hypoxylon rubiginosum / Q2604190
# Pago-kimo biribil

Pago-kimo biribila (Diatrype disciformis) Diatrypaceae familiako onddo espezie bat da. Tamaina txikia du, ez du sukalderako balio.

## Deskribapena

Peritezioak: 0,2 eta 0,4 mm bitarteko diametrokoak, kolore beltzekoak, geruza baten edo batzuen azpian estroma baten sartuak, kanpoaldetik arre kolorekoak eta zurixkak barrualdetik. Estroma laua da, zuhaitzaren adarraren azala hautsi egiten du, eta askotan biribildua eta isolatua agertzen da, gutxiago talde txikietan. Gainazala nahiko latza da, eta peritezioetako ostioloek punteatuta agertzen da.
Etimologia: Diatrype terminoa grekotik dator, zehar, esan nahi duen "d??-dià" hitzetik eta zulo esan nahi duen "t??p? trype" hitzetik. Zulatu egiten duela (zura). Disciformis epitetoa, karpoforoak disko forma duelako du

## Jangarritasuna

Ez du sukalderako balio.

### Nahasketa arriskua

Melogramma bulliardii delakoarekin, honek igitai formako esporak ditu. Baita Diatrypella verrucaeformis espeziearekin ere.

## Sasoia eta lekua

Negutik udaberrira, pagoen adar hiletan; gutxitan beste hostogalkor batzuetan.

### Banaketa eremua

Europa, Ameriketako Estatu Batuak, Kanada.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 724 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 524 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 573 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 90 or. ISBN 84-87997-86-4..

## Kanpo estekak

* Datuak: Q10474236
* Multimedia: Diatrype disciformis / Q10474236
* Espezieak: Diatrype disciformis
# Capdeperako gaztelua

Capdeperako gaztelua, mallorkeraz Castell de Capdepera, Espainiako Mallorca uharteko Capdepera udalerrian dagoen gaztelu bat da, Balear Uharteetan.
XIV. mendean Jakue II.a Mallorcakoaren aginduz eraikia izan zen.
# Physarum virescens

Physarum virescens Physaridae familiako onddo espezie bat da.
Sinonimoak: Physarum thejoteum, Didymium nectriaeforme, Lignydium virescens.

## Deskribapena

Esporangioak: Sesilak edo pendunkulo meheekin, esferikoak, obalak, luzangak, 0,2-0,4 mm, multzo txikietan elkartuta edo gainjarrita; hori edo berdexka kolorekoak, peridioa mehea, hauskorra, zimurtsua; kapillizio delikatua, nodulu horixka irregular txikiekin, kolumela gabe.
Etimologia: Virescens epitetoa latinetik dator, berdetzen, esan nahi duen “virescens” hitzetik. Bere koloreagatik.

## Jangarritasuna

Interes gastronomikorik gabea.

## Sasoia eta lekua

Goroldiotan edo eroritako hostoetan.

### Banaketa eremua

Kanada, Alaska, Ameriketako Estatu Batuak, Mexiko, Kolonbia, Brasil, Europa, Errusia, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 595 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Physarum virescens: GBIF—the Global Biodiversity Information Facility.

## Kanpo estekak

* Datuak: Q99938465
# Phallus hadriani

Phallus hadriani Phallaceae familiako onddo espezie bat da. Ezin da jan. Helduaroan jariatzen duen usain txarragatik.
Sinonimoak: Ithyphallus impudicus var. imperialis, Ithyphallus impudicus var. iosmos, Phallus imperialis, Phallus iosmus, Himenophallus hadriani.

## Deskribapena

Kapela: Bere lehenengo fasean, arrautza denean, erdi lurperatuta, globo itxurakoa (3-6) eta gelatinakara, mizelio-korda oso nabariekin oinarrian. Bolba arrosa, purpura edo more koloreko tonuekin. Bigarren fasean heltzen denean, peridio apikala irekitzen da eta arrautzatik hanka edo hanka antzeko luze bat ateratzen da (19-20raino).
Hanka: Oina edo sasi-estipitra, goiko aldean txano bat edo himenioa duela.
Gleba: Oliba ilun kolorekoa, ukitzean itsaskorra eta usain kirastua edo ustel usaina (gizakientzat ez da egokia, baina esporak barreiatzen laguntzen duten intsektuentzat erakargarria da). Ondo guztiak zakil itxura du.
Etimologia: Phallus terminoa latinetik dator, zakila esan nahi duen "phallus" hitzetik. Hadriani epitetoa, Holandako mikologoaren omenez du.

## Jangarritasuna

Ez du interes gastronomikorik.

### Nahasketa arriskua

Phallus impudicus delakoak bolba zurixka du, handiagoa da eta ugariagoa. Phallus duplicatus (errezelarekin). Phallus rubicundus (gorrixka). Mutinus caninus (txakur-zakila).

## Sasoia eta lekua

Udaren amaieran eta udazkenean. Belardietan, parkeetan, lorategietan, makaldietan.

### Banaketa eremua

Kanada, Ameriketako Estatu Batuak, Mexiko, Costa Rica, Panama, Europa, Kanariak, Errusia, Iran, India, Kazakhstan, Japonia, Australia, Zeelanda Berria, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 300 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 605 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Phallus hadriani: GBIF—the Global Biodiversity Information Facility.

## Kanpo estekak

* Datuak: Q768006
* Multimedia: Phallus hadriani / Q768006
# Tramore

Tramore (irlanderaz Trá Mhór), Irlandako hegoaldeko Munster probintziako Waterford konderriko bigarren udalerria da, bere hondartza luzeari esker turismogune ezaguna. 10.328 biztanle ditu (2011).

## Etimologia

Irlanderazko Trá Mhór izenak "hondartza luzea" esan nahi du.

## Historia

16 kilometyrko erradioan hainbat egitura megalitiko daude, bai harrespilak zein trikuharriak, honek erakusten du oso antzinatik populatua izan zela eremua.
Arrantzale herrixka bat izan zen 1853an trenbidea iritsi zen arte. Turismogune bihurtu zen eta hazkuntza nabarmena izan zuen.
1816ko abenduaren 31n Sea Horse garraio militarrerako itsasuntzia urperatu zen Tramoreko badian eta 292 dizon eta 71 emakume eta haur ito ziren. 1823an Metal Man estatua ezarri zen hauen omenez. Itsasorantz seinalatzen du marinelak itsasoaren arriskuetaz ohartarazteko.
Gaur egun Tramore Waterford hiriaren herri satelite bat da. 1981ean Tramoretik 6 kilometrotara Waterfordeko aireportua ireki zen.

## Turismoa

Irlandarren turismogunea izan da urteetan zehar. Honen ardatza 5 kilometro luze den hondartza dauka. Hainbat jarduera burutzen dira bertan, nagusiena surfa, 1967tik aurrera herrialdeko eta nazioarteko txapelketak jokatzen dira.
Zaldi lasterketak ere ezagunak dira. 1785etik aurrera jokatu izan dira, hasieran hondartzan bertan eta 1912tik aurrera hipodromoan.

## Hiritar ezagunak

* George Morrison (1922- ), dokumental zuzendaria
* Shay Brennan (1937-2000), Manchester United taldeko futbolaria

## Iruditegia

* Tramoreko hondartza
* Gurutze Santuaren eliza
* Tramore
* Metal Man estatua

## Kanpo estekak

* (Ingelesez) Turismo bulegoaren webgunea
* Datuak: Q507924
* Multimedia: Tramore / Q507924
# Ballybunion

Ballybunion (irlanderaz Baile an Bhuinneánaigh) Irlandako hego-mendebaldean dagoen Kerry konderriaren iparraldean kokatzen den kostaldeko udalerri bat da. Listowel udalerritik 15 kilometrora dago. Udalerri honek hondartza eder bat du, bertan gaztelu baten hondakinak ere baudaudelarik.
Udalerri hau golf zelaiez inguraturik dago. 1998an, Estatu Batuetako Bill Clinton presidentea bertan golfean jokatzen egon zeneko abagagunea oroitarazten duen estatua bat ere bada. Udaldean nahiko turismo giroa nagusitu ohi da, bertara familiak eta aisialdia pasatzera datorren jendea hurbiltzen delarik.

## Iruditegia

* Kale nagusia.
* Hondartza.
* Gazteluaren hondakinak.
* Golf Cluba.

## Kanpo estekak

* Ballybunion-online.com (Ingelesez)
* Ballybuniongo Golf Cluba (Ingelesez)
* Datuak: Q805394
* Multimedia: Ballybunion / Q805394
# Ballyheigue

Ballyheigue, ofizialki Ballyheige (irlanderaz Baile Uí Thaidhg), "Tadhg-en Herria" esan nahi du) Irlandako hego-mendebaldeko Kerryko konderriaren iparraldean dagoen kostaldeko udalerri bat da. R551 errepideak zeharkatzen du eta Tralee udalerritik 18 kilometro inguru iparraldera dago.

## Kanpo estekak

* Ballyheigue udalerriaren webgunea
* Datuak: Q2370886
* Multimedia: Ballyheigue / Q2370886
# Sem Westerveld

Sem Westerveld (Donostia, Gipuzkoa, 2002ko uztailaren 18a) euskal herritar atezaina da. Sander Westerveld Errealeko atezain ohiaren semea da.

## Kirol Ibilbidea

2024ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Jong AZ | 2. | 2020/21 | 5 | 0 | - | - | - | - | - | - | | | - | - | 5 | 0 |
| Jong AZ | 2. | 2021/22 | 16 | 0 | - | - | - | - | - | - | - | - | - | - | 16 | 0 |
| Jong AZ | 2. | 2022/23 | 13 | 0 | - | - | - | - | - | - | - | - | - | - | 13 | 0 |
| Jong AZ | 2. | 2023/24 | 2 | 0 | - | - | - | - | - | - | - | - | - | - | 2 | 0 |
| Jong AZ | Denera | Denera | 36 | 0 | - | - | - | - | - | - | - | - | - | - | 36 | 0 |
| AZ Alkmaar | 1. | 2024/25 | - | - | - | - | - | - | - | - | - | - | - | - | - | - |
| AZ Alkmaar | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 36 | 0 | - | - | - | - | - | - | - | - | - | - | 36 | 0 |

## Kanpo estekak

* Datuak: Q104685120
# Baile na Sceilge

Baile na Sceilge (ingelesez Ballinskelligs, Harrien kokalekua" esan nahi du) Irlandako Errepublikako hego-mendebaldean kokatzen den Kerryko konderrian dagoen udalerria da. Kerryko Iveragh penintsulako (Uíbh Ráthach) Gaeltacht eremuan (irlandera hiztunen eremua) kokatzen da. Aipatutako harriak Skellig Michael (Sceilg Mhichíl) eta Little Skellig uharteak dira, hauetan Ballinskellings udalerriko kostaldetik hat itsasoratu eta uharte horietan ezarri zen komunitate monastiko baten egoitza izan zirelarik. Udalerriak hondartza erakargarriak eta Agustinotarren eraikin baten hondakinak ditu, Mac Carthy gazteluaren kokalekua ere bada, gaur egun gaztelu honen hondakinak bakarrik gelditzen direlarik.

## Erreferentziak

* ↑ Lord Killanin and Michael V. Duignan: The Shell Guide to Ireland, Ebury Press, London 1967, 86. orr.

## Ikus gainera

* Kategoria:Irlandako udalerriak

## Kanpo estekak

* Datuak: Q2474158
* Multimedia: Ballinskelligs / Q2474158
# Axel Hervelle

Axel Hervelle (Lieja, 1983ko maiatzaren 12a -) Belgikako saskibaloi jokalaria da, egun ACBko Bilbao Basket taldean dabilena.

## Ibilbidea

Hervellek jaioterrian hasi zuen bere kirol ibilbidea, Lieja eskualdeko RBC Verviers-Pepinster taldean hain zuzen ere. Bertan lau urte eman zituen, batez besteko 11,4 puntu eta 10,6 errebote lortuz. 2004an Real Madridek fitxatu eta batez besteko 8,5 puntu eta 5,5 errebote lortu zituen.
2009an, NBAko draftean Houston Rocketsek zituen eskubideak James Whiteren ordez aldatu zituen.
2010ean Madrilen aukerarik ez zuenez, Bilbao Basketera utzi zuten.

## Taldeak

| Urtea | Taldea | Liga |
| 2000-2004 | RBC Verviers-Pepinster | Ligue Ethias |
| 2004-2009 | Real Madrid | ACB |
| 2010- | Bilbao Basket | ACB |

## Palmaresa

* 2002-03: Ligue Ethiasen txapeldunordea
* 2004-05: ACB Ligaren txapelduna
* 2004-05: Errege Koparen txapeldunordea
* 2006-07: ULEB Cupen txapelduna
* 2006-07: ACB Ligaren txapelduna

## Erreferentziak

* ↑ www.acb.com
* ↑ Basketpedya.com
* ↑ Draftexpress.com
* ↑ Chron.com Rockets trade guard White to Denver.
* ↑ as.com www.as.com: Axel Hervelle se marcha a Bilbao cedido hasta final de temporada

## Kanpo loturak

* Webgune ofiziala
* Datuak: Q732470
* Multimedia: Axel Hervelle / Q732470
# Asdee

Asdee, irlanderaz: Eas Daoi, "Urjauzi Beltz", Irlandako Errepublikako hego-mendebaldean dagoen herri bat da, Kerry konderriaren ipar-mendebaldean eta Shannon ibaiaren bokalearen hegoaldeko ertzean.
# Carrigaholt

Carrigaholt (irlanderaz Carraig an Chabhaltaigh, "Flotaren Harkaitza") Irlandako mendebaldean dagoen Clare konderriaren hegoa-mendebaldean dagoen kostaldeko arrantzale udalerri bat da. Shannongo estuarioaren iparraldeko ertzean dago, Loop Head lurmuturretik 15 kilometrora, hain zuzen ere, Shannon ibaiak bere urak Ozeano Atlantikoan isurten dituen lekuan. Kilkee udalerri eta turismogunetik 10 kilometrora dago.

## Ondarea

* Carrigaholt gaztelua

## Hrritar ezagunak

* Eugene O'Curry (1794-1862), hizkuntzalaria, antikuarioa eta folklorista.

## Kanpo estekak

* Datuak: Q2563265
* Multimedia: Carrigaholt / Q2563265
# Azpilgoeta

Azpilgoeta Mendaroko auzo bat da, herrigunearen hegoaldean.

## Demografia

* Azpilgoetako biztanleria

## Ikus, gainera

* Azpilkueta

## Kanpo estekak

* Gipuzkoako Foru Aldundiaren webgunea.
* Datuak: Q12254595
* Multimedia: Azpilgoeta / Q12254595